Nordjyllands Politi afslørede lørdag et omfattende lager af smuglervarer i Fjordbyen i Aalborg. I alt blev der beslaglagt tobak, øl, spiritus, hummere, ulovlige sodavand og andre ting for omkring 100.000. kr. Skat og fødevarekontrollen blev også tilkaldt af betjente, der under patrulje opdagede handlen med varerne. De fleste varer - bl.a. også frosset kød - blev fundet i en ulovlig butik, der ligger i to skure i Fjordbyen. En godt 60-årig mand mistænkes for at være hovedmand bag butik og smuglerhandel.

Referat:
Varer for 100.000 kr. beslaglagt efter razzia